Source: http://docplayer.fi/2168259-Energiatehokkaan-kylpylan-vaatimukset-requirements-of-the-energy-efficient-spa.html
Timestamp: 2018-02-25 08:41:34+00:00
Document Index: 1328624

Matched Legal Cases: ['kko ', 'kko ', 'kko ', 'kko ', 'kko ', 'kko ']

ENERGIATEHOKKAAN KYLPYLÄN VAATIMUKSET. Requirements of the energy efficient spa - PDF
ENERGIATEHOKKAAN KYLPYLÄN VAATIMUKSET. Requirements of the energy efficient spa
Download "ENERGIATEHOKKAAN KYLPYLÄN VAATIMUKSET. Requirements of the energy efficient spa"
1 LAPPEENRANNAN TEKNILLINEN YLIOPISTO Teknillinen tiedekunta Ympäristötekniikan koulutusohjelma Kandidaatintyö ENERGIATEHOKKAAN KYLPYLÄN VAATIMUKSET Requirements of the energy efficient spa Työn tarkastaja: Työn ohjaaja: Tutkijaopettaja, TkT Mika Luoranen Laboratorioinsinööri, TkL Simo Hammo Lappeenrannassa Karoliina Pluuman
2 SISÄLLYSLUETTELO SYMBOLILUETTELO JOHDANTO Työn taustaa Työn tavoite Kohteen kuvaus VIRANOMAISMÄÄRÄYKSET JA -OHJEET Uudet rakentamismääräykset Turvallisuus- ja hygieniamääräykset RAKENNUKSEN ENERGIANKULUTUS Lämmitysenergia Tilalämmitys Veden lämmitys Laitesähköenergia Jäähdytysenergia KYLPYLÄN ENERGIAKULUTUS Lämmitys Ilman lämmitys Veden lämmitys Jäähdytys Ilmanvaihto Sähkönkulutus Vedenkulutus KYLPYLÄN ENERGIANTUOTANTO Lämpölaitos Pien-CHP Aurinkoenergia Maalämpöpumput VERTAILUKYLPYLÄT Rauhan kylpylä Imatran kylpylä... 23
3 6.3 AquaLaatzium vapaa-aikakeskus Saksassa CASE: PUNKAHARJUN KYLPYLÄN ENERGIATEHOKKUUS Oma uusiutuvan energian tuotanto Lämmitysjärjestelmät Vesi- ja viemärijärjestelmät Ilmastointijärjestelmät Sähkö- ja automaatiojärjestelmät Valaistus JOHTOPÄÄTÖKSET YHTEENVETO LÄHTEET LIITTEET Liite I. Punkaharjun Tuunaansaaren maankäyttö- ja kehityssuunnitelma Liite II. Punkaharjun kylpylän arkkitehtikuvat Liite III. Suomalaisten kylpylöiden energiankulutus- ja tilavuustietoja Liite IV. Energiatehokkaan kylpylän suunnittelussa huomiotavat asiat
4 2 SYMBOLILUETTELO Symbolit E-luku rakennuksen kokonaisenergiankulutus [kwh/m 2 ] Σ summa [-] Alkuaineet ja yhdisteet CHBr 3 CHCl 2 Br CHCl 3 CHClBr 2 NCl 3 NH 2 Cl NHCl 2 bromoformi bromidikloorimetaani kloroformi klooridibromimetaani trikloramiini monotrikloraminiini dikloraminii
5 3 1 JOHDANTO Tämä työ on Lappeenrannan teknillisen yliopiston ympäristötekniikan kandidaatintutkintoon kuuluva opinnäytetyö. Kandidaatintyön aiheena on energiatehokkaan kylpylän vaatimukset. Energiatehokkuusselvityksen kohteena oleva kylpylä aiotaan rakentaa Punkaharjulle ja Punkaharju Resort on selvityksen tilaaja. 1.1 Työn taustaa Energiatehokkuus on yksi tärkeimmistä keinoista vähentää ihmiskunnan tuottamia kasvihuonekaasupäästöjä. EU-maiden yhteisen tavoitteen mukaan energiatehokkuutta on tarkoitus lisätä 20 prosenttia verrattuna perusuran mukaiseen kehitykseen vuoteen 2020 mennessä. Energiatehokkuuden lisääminen myös vähentää energiakustannuksia, turvaa energian saatavuutta sekä edesauttaa muita energiantuotannon ympäristönäkökohtia. (Työ- ja elinkeinoministeriö 2012.) Suomessa vuonna 2008 hyväksytyn pitkän aikavälin ilmasto- ja energiastrategian tavoitteena on energian loppukulutuksen kasvun pysäyttäminen ja kääntäminen laskuun. Valtioneuvoston hyväksymän strategian mukaan energian loppukulutusta on tehostettava vuoteen 2020 mennessä 11 prosenttia verrattuna kehitykseen, joka tapahtuisi ilman toimenpiteitä. Lisäksi strategian tavoitteena on tehostaa sähkön kulutusta noin viisi prosenttia. Valtioneuvosto on asettanut tavoitteeksi vuoteen 2050 mennessä vähentää energian loppukulutusta vähintään kolmanneksella vuoden 2020 määrästä. (Valtioneuvoston periaatepäätös energiatehokkuustoimenpiteistä 2010.) Energiatehokkuuden parantaminen rakennus- ja kiinteistöalalla on keskeistä Suomessa, sillä kyseinen sektori käyttää yli 40 prosenttia tuotetusta primäärienergiasta. Vuonna 2012 ympäristöministeriö julkaisikin uudet rakentamisen energiamääräykset, jotka tulivat voimaan (Valtion ympäristöhallinnon verkkopalvelu 2011a.) Uusissa määräyksissä keskeistä on siirtyminen rakennusten kokonaisenergiatarkasteluun, jolle on määrätty yläraja. Energiankulutuksen yläraja riippuu rakennustyypistä ja se ilmaistaan E-luvulla. Kokonaisenergiankulutuksen lisäksi E-luvun laskennassa huomioidaan energian tuotantomuoto. (Valtion ympäristöhallinnon verkkopalvelu 2011b.)
6 4 Rakennusten energiatehokkuus näkökulmassa on otettava huomioon sekä rakennuttajan että rakennuksen ostajan tai käyttäjän odotukset. Rakennuksen rakennuttaja pyrkii yleensä mahdollisimman pieniin rakennuskustannuksiin, kun taas ostaja tai käyttäjä haluaa pienet käyttökustannukset. Energiatehokkaissa ratkaisuissa yleensä halvat rakennuskustannukset tarkoittavat suurempaa energiantarvetta ja näin suurempia käyttökustannuksia. Rakennusten energiatehokkuutta tulisikin näin ollen tarkastella rakennuksen elinkaarikustannusten näkökulmasta, jolloin tulevat huomioiduiksi sekä rakentamis- että käyttökustannukset. (Puurtinen 2012, ) 1.2 Työn tavoite Tämän kandidaatintyön tavoitteena on laatia energiatehokkaan kylpylän vaatimukset. Työn tavoitteena on myös tarkastella kylpylän energiakulutuksen eri osa-alueita ja miettiä eri osa-alueisiin sopivia energiansäästöratkaisuja. Energiatehokkuutta lähestytään lämmön-, sähkön- ja vedenkulutuksen näkökulmasta. Työn tarkoituksena on selvittää Punkaharjulle suunnitteilla olevan kylpylähotellin energiankulutusta ja tarvittavan energian tuotantomahdollisuuksia. Energiankulutuksen osalta pyritään selvittämään vastaavan kokoisen kylpylän energiankulutusta ja -kustannuksia. Energiantuotannon osalta taas huomiota kiinnitetään uusiutuvan energian lähienergiaratkaisuihin. Tarkastelussa otetaan huomioon elinkaariajattelun mukaisesti niin rakentamisen kuin käytönkin aikaiset energiatehokkuuteen vaikuttavat ratkaisut. Työssä annetaan myös neuvoja energiatehokkaan kylpylän suunnittelu- ja rakentamisvaiheisiin. 1.3 Kohteen kuvaus Kylpylähotelli aiotaan rakentaa Punkaharjun Tuunaansaaren lomakeskusalueelle. Kylpylän rakennuttajana toimii Punkaharju Resort. Tuunaansaari on 65 hehtaarin kokoinen alue, jonne on kaavoitettu kylpyläkortteli. Rakennusoikeus on myönnetty hyvinvointikeskukselle ja majoitusrakentamiselle kolmeen kerrokseen. (Kehityssuunnitelma 2012.) Kylpylä on mitoitettu noin kävijälle vuodessa, ja hotelliosaan on suunniteltu rakennettavaksi 100 hotellihuonetta. Tuunaansaaren maankäyttö- ja kehityssuunnitelma on esitetty liitteessä I. Kylpylän alustuvat arkkitehtipiirrokset on puolestaan esitetty liitteessä II.
7 5 Kylpylän visiona on olla Suomen ensimmäinen vihreä kylpylä eli green spa. Tärkeitä arvoja kylpylässä ovat Saimaa, luonto, ympäristö ja rauhoittuminen. Kylpylän vision vuoksi halutaan jo kylpylän suunnitteluvaiheessa ottaa huomioon kylpylän energiatehokkuus ja uusiutuva energia. (Behm 2012.) 2 VIRANOMAISMÄÄRÄYKSET JA -OHJEET Uusia rakennuksia koskevat vuonna 2012 voimaan tulleen D3-osan määräykset, joissa käsitellään rakennuksen energiatehokkuutta (RakMK D3, 2012). Lisäksi kylpylälle on määritelty erilaisia turvallisuus- ja hygieniamääräyksiä ja -ohjeita muun muassa Sosiaali- ja terveysministeriön toimesta. 2.1 Uudet rakentamismääräykset Rakentamismääräyskokoelma D3 -osassa keskitytään erityisesti rakennusten kokonaisenergiankulutukseen, jota kuvataan E-luvulla. Kokonaisenergiankulutuksen lisäksi kiinnitetään huomiota rakennuksen lämpöhäviöihin, jotka koostuvat rakennuksen vaipan sekä ilmanvaihdon ja ilmavuotojen lämpöhäviöistä. (Valtion ympäristöhallinnon verkkopalvelu 2012.) Rakennukset on jaoteltu määräyksessä yhdeksään eri käyttötarkoitusluokkaan, joista kahdeksalle ensimmäiselle on asetettu vaatimuksia E-luvun suhteen. Viimeiselle, Muut rakennukset -luokka, E-luvulle ei ole annettu vaatimuksia, mutta se tulee kuitenkin laskea. Lisäksi viimeistä luokkaa koskevat myös rakennuksen lämpöhäviövaatimukset. Rakentamismääräyskokoelman D3 -osan liitteen I perusteella voidaan todeta kylpylän kuuluvan luokkaan 9 eli Muut rakennukset -luokkaan. Kylpylän hotelliosa puolestaan kuuluu luokkaan 5 eli Majoitusliikerakennukset. Luokan 5 E-luku vaatimus on 240 kwh/m 2 vuodessa. Tässä tapauksessa rakennuksella on kaksi toisistaan eroavaa käyttötarkoitusta. Tällöin rakennus jaetaan käyttötarkoitusluokkien mukaisiin osiin, jolloin kummallekin osalle on oma E-lukunsa, joka pitää laskea. (RakMK D )
8 6 Rakennuksen E-luku ilmaisee rakennuksen vuotuista ostoenergian laskennallista kulutusta energiamuotojen kertoimilla painotettuna lämmitettyä nettoalaa kohden (kwh/m 2 ) ja se voidaan laskea yhtälöllä 1. (1) Rakennuksen ostoenergian kulutuksella tarkoitetaan energiaa, joka hankitaan rakennukseen ja se koostuu lämmitys-, ilmanvaihto- ja jäähdytysjärjestelmien sekä kuluttajalaitteiden ja valaistuksen energiankulutuksesta. Lisäksi ostoenergia on energiamuodoittain eriteltynä, missä otetaan huomioon vähennykset uusiutuvasta omavaraisenergiasta. (RakMK D ) Kuvassa 1 on esitetty ostoenergian energiankulutuksen taseraja. Kuva 1. Ostoenergian energiankulutuksen taseraja (RakMK D3 2012). Energiamuodon kertoimella tarkoitetaan energianlähteen tai energiantuotantomuodon kerrointa, joilla eri energiamuodot kerrotaan E-luvun laskennassa (RakMK D3 2012). Taulukossa 1 on esitetty eri energiamuotojen kertoimet.
9 7 Taulukko 1. E-luvun laskennassa käytettävät energiamuotojen kertoimet (RakMK D3 2012). Energiamuoto Energiamuodon kerroin Sähkö 1,7 Kaukolämpö 0,7 Kaukojäähdytys 0,4 Fossiiliset polttoaineet 1 Uusiutuvat polttoaineet 0,5 Lämmitetty nettoala lasketaan puolestaan lämmitettyjen kerrostasoalojen summana kerrostasoja ympäröivät ulkoseinät mukaan laskettuna. Lämmitetty nettoala voidaan myös laskea vähentämällä lämmitetystä bruttoalasta ulkoseinien rakennusosa-ala. 2.2 Turvallisuus- ja hygieniamääräykset Suunnittelun ja rakentamisen näkökulmasta uimahallit ja kylpylät ovat erikoisalue, jossa toiminnallisuuden lisäksi on otettava huomioon allastiloissa vallitsevat erityisolosuhteet. Ilmanvaihdolle, rakenteille ja materiaaleille suuria vaatimuksia asettavat allastilojen suuri suhteellinen kosteus, korkea lämpötila ja kemikaalien haihtuminen. (RT , 2.) Turvallisuus- ja hygienianäkökulmasta uimahallin ja kylpylä on oltava joka hetki turvallinen sen käyttäjille. Uimahalleissa on lisäksi korkea puhtaus- ja hygieniataso, mikä on välttämätöntä kylpijöiden terveyden ja viihtyvyyden kannalta. (RT , 17.) Uimahalleissa RakMK C2:n mukaisen ilmamäärät eivät yleensä riitä, vaan mitoitus tehdään erillisellä kriteeristöllä. Allashuoneen ilmanvaihdon perustana ovat Puhdas huoneilma, mikä tarkoittaa erityisesti allasvedestä haihtuvien orgaanisten halogeeniyhdisteiden poistamista. Lämmitys, sillä allastilojen lämmittäminen tapahtuu pääasiassa ilmanvaihdon avulla. Kosteuden hallinta. Altaasta ja märiltä pinnoilta haihtuvaa kosteutta pitää poistaa ja pyrkiä saamaan allashuoneen ilman suhteelliseksi kosteudeksi prosenttia.
10 8 Oikeat painesuhteet. Allashuone suunnitellaan alipaineiseksi ulkoilmaan sekä muihin tiloihin nähden. Viihtyisä sisäilmasto. Termisen viihtyvyyden saavuttamiseksi tulee välttää liian suuria ilman nopeuksia ikkuna- ja ulkoseinillä. (RT ,30.) Vedenkäsittelyn tavoitteena on ylläpitää altaissa hyvä veden laatu (RT ,31). Sosiaali- ja terveysministeriön asetuksen mukaan allasvedessä ei saa olla pieneliöitä, loisia tai mitään aineita sellaisia määriä, joista voi olla haittaa ihmiselle. Allasveden laatu tulee turvata ensisijaisesti veden klooridesinfioinnilla, jonka lisäksi desinfioinnin tehostamiseen voidaan käyttää myös muita desinfiointimenetelmiä. Allasveden laadun varmistamiseksi on kylpylän ylläpitäjän tarkkailtava allasveden, paluuveden, poistoveden sekä korvausveden laatua. (RT STM /2002.) 3 RAKENNUKSEN ENERGIANKULUTUS Rakennuksen energiankulutus riippuu rakennuksen lämmitysenergian, laitesähköenergian ja jäähdytysenergian yhteenlasketusta kulutuksesta. Rakennuksen energiankulutus voidaan määrittää Suomen rakentamismääräyskokoelman D5 -osan mukaan. (RakMK D ) 3.1 Lämmitysenergia Rakennuksen lämmitysenergiankulutus riippuu tilojen lämmitysenergian, lämpimän käyttöveden sekä poistoilmalämpöpumpun varaajan siirtämästä ja tilojen tai käyttöveden lämmitykseen hyödynnetyn energian yhteenlaskettu kulutuksesta. (RakMK D ) Tilalämmitys Rakennuksen tilojen lämmityksen energiantarpeen määrittämisessä tarvitsee määrittää rakennuksen tilojen lämmityksen nettoenergiantarve, lämmitysjärjestelmän häviöt sekä poistoilmalämpöpumpun hyödyntämä energia. (RakMK D ) Rakennuksen tilojen lämmityksen nettoenergiantarpeen määrittämiseksi puolestaan tulee tietää rakenteiden läpi johtuva lämpöenergia, vuotoilman lämmityksen tarvitsema energia,
11 9 ilmanvaihdon lämmityksen tarvitsema energia sekä lämpökuormien lämpöenergia, joka hyödynnetään lämmityksessä. (RakMK D ) Veden lämmitys Käyttöveden lämmitykseen kuluva energia voidaan määrittää, kun tiedetään käyttöveden lämmitykseen tarvittava nettoenergiantarve, käyttöveden lämmitysjärjestelmän lämpöhäviöenergia ja poistoilmalämpöpumpun käyttöveden lämmityksessä hyödynnetty energia. (RakMK D ) 3.2 Laitesähköenergia Rakennuksen laitteiden sähköenergiankulutus voidaan määrittää, kun tiedetään valaistuksen sähköenergiankulutus, ilmanvaihtojärjestelmän sähköenergiankulutus sekä muiden laitteiden sähköenergiankulutus. (RakMK D ) Valaistuksen sähkönkulutus voidaan määrittää, kun tiedetään valaistavan tilan valaistuksen kokonaissähköteho huonepinta-alaa kohti, valaistavan tilan huonepinta-ala, valaistuksen käyttöaika sekä erilaisia valaistuksen ohjaustavasta riippuvia kertoimia. Ilmanvaihtojärjestelmän sähkönkulutus voidaan puolestaan laskea, kun tiedetään ilmanvaihtokoneen ominaissähköteho, ilmanvaihtokoneen ilmavirta sekä ilmanvaihtokoneen käyttöaika. Muiden laitteiden sähköenergiankulutuksia voidaan määrittää laiteryhmäkohtaisten ominaissähkönkulutuksen perusteella, joita löytyy taulukoituna Suomen rakentamismääräyskokoelman D5 -osasta. (RakMK D ) 3.3 Jäähdytysenergia Mikäli rakennusta jäähdytetään, niin jäähdytykseen kuluva energia tulee myös määrittää rakennuksen energiankulutuslaskelmissa. Rakennuksen jäähdytysenergiankulutus voidaan määrittää jäähdytysenergiantarpeen ja jäähdytysjärjestelmän hyötysuhteen avulla. (RakMK D )
12 10 4 KYLPYLÄN ENERGIAKULUTUS Kylpylän suunnittelun lähtökohtana on rakentaa viihtyisä rakennus, joka on rakennuskustannuksiltaan kohtuullinen ja käyttökustannuksiltaan suhteellisen edullinen. Asiakkaiden viihtyvyys on yksi tärkeimmistä asioista, jotka pitävät kylpylän käyttöasteen korkeana. (Lappalainen 2010, 125.) Käyttökustannuksiin vaikuttaa kylpylässä kulutettu energia, ja investointikustannuksiin puolestaan kylpylän tilat ja tiloihin hankittavat laitteet ja järjestelmät, jotka kuluttavat energiaa. Uimahallit ja kylpylät kuitenkin kuluttavat enemmän energiaa pinta-alaansa nähden kuin suurin osa muista rakennuksista. Uima-allastilat kuluttavat jopa viisi kertaa enemmän energiaa neliömetriä kohti kuin toimistorakennukset. (Carbon Trust guide CTG , 2 3.) Taulukossa 2 on esitetty keskimääräisiä energiankulutustietoja suomalaisista kylpylöistä. Tarkempi taulukko tiedoista on esitetty liitteessä III. Taulukoiden tiedot perustuvat Uimahalli- ja kylpylätekninen yhdistys ry:n kokoamiin hallikortteihin, joihin on kerätty tietoa Suomen uimahalleista ja kylpylöistä.
13 11 Taulukko 2. Keskimääräisiä energiankulutustietoja suomalaisista kylpylöistä (Uimahalli- ja kylpylätekninen yhdistys ry). Yksikkö Keskiarvo Kävijämäärä hlö/a Lämmönkulutus MWh/a Sähkönkulutus MWh/a Energiankulutus MWh/a Vedenkulutus m 3 /a Allaspinta-ala m Allashuoneen pinta- ala m Bruttopinta-ala m Bruttotilavuus m Lämpöenergia/allashuone MWh/m 2 1,95 Lämpöenergia/bruttoala MWh/m 2 0,53 Energia/bruttoala MWh/m 2 0,88 Lämpöenergia/asiakas MWh/hlö 0,02 Energiankulutus/asiakas MWh/hlö 0,04 Myös kylpylöiden energiankulutuksen jakautuminen eri osa-alueiden kesken poikkeaa useimmista muista rakennuksista. Esimerkiksi sisätiloissa olevien uima-altaiden energiankulutuksesta yli puolet menee tilan lämmittämiseen. Noin neljäsosa puolestaan kuluu veden lämmitykseen. Loput energiasta kuluu puhaltimien ja pumppujen sähköntarpeeseen, valaistukseen sekä yleiseen tehontarpeeseen. (Carbon Trust guide CTG , 2 3.) Kuvassa 2 on esitetty energian kulutuksen jakautuminen sisätiloissa olevalle uima-altaalle.
14 12 Kuva 2. Energian kulutuksen jakautuminen sisätiloissa olevalle uima-altaalle (Carbon Trust guide CTG , 3). 4.1 Lämmitys Kylpylöissä ihmiset kokevat usein palelevansa, silloin kun he eivät ole vedessä. Palelun tunne syntyy märältä iholta nopeasti haihtuvasta kosteudesta, mikä kuluttaa lämpöä. Tämän vuoksi allastilan lämpötilan tulee olla suuri, samoin myös sisäilman kosteuden, sillä ilmasto olosuhteet tulee suunnitella asiakkaiden vaatimusten mukaisesti. (RIL , 155.) Ilman lämmitys Kylpylöiden allashuoneet ovat yleensä ilmalämmitteisiä. Ilmastointiin yhdistetyllä ilmalämmityksellä saadaan helposti siirrettyä tarvittava lämpöenergia allastilaan ja se on kosteudenhallinnan kannalta hyvä vaihtoehto, sillä se vaatii suuria ilmavirtoja. Ilmalämmityksen sisäänpuhalluslämpötila on 3 5 astetta korkeampi kuin huoneen ilman lämpötila, ja se myös käytännössä määrittää koko ilmastointiprosessin mitoituksen. (RIL , ) Allashuoneen lämpötila, joka on miellyttävä kylpijöille, on C. Tuloilman lämmityksellä ja ilmavirroilla on lämmitettävä allashuoneen ilma tavoitelämpötilaan sekä korvattava rakenteiden lämpöhäviöt ja veden haihdunnan sitoma lämpö. (Uimahallien ja kylpy-
15 13 löiden sisäilmastoa ja ilmanvaihtoa koskevat terveydelliset ohjeet 2008, 10.). Yleensä allastilan ja -veden lämpötilaerona käytetäänkin 1,5 2,5 astetta. Allasvettä haihtuu ilmaan sitä enemmän mitä suurempi lämpötilaero ilmalla ja vedellä on ja näin ollen lämpötilaeron tulisi olla mahdollisimman pieni. Taulukossa 3 on esitetty huonetilojen lämpötilojen tavoitearvoja. (RIL , 155.) Taulukko 3. Huonetilojen lämpötilan tavoitearvoja (RIL , 155). Tila Lämpötilan tavoitearvo [ C] Allastila Pesuhuoneet Pukuhuoneet Aulat, kahviot ym Kuntosali Katsomo Ilmalämpötilan lisäksi myös lattian lämpötila on tärkeä viihtyisyystekijä. Lattialämpötilaa voidaan nostaa lattialämmityksellä, mikä lisää ihmisten viihtyisyyttä ja nopeuttaa märkien lattiapinta-alojen kuivumista. Miellyttävä lattian pintalämpötila on astetta keraamisille laatoille. Lisäksi mitoituksessa on huomioitava lattian pinnasta haihtuvaan veteen sitoutuva lämpöenergia. (RIL , 155, 157.) Kylpylän viihtyisyyttä voidaan myös lisätä vähentämällä suurten lasipintojen kylmäsäteilyä. Kylmäsäteilyä voidaan vähentää nostamalla lasin pintalämpötilaa käyttämällä erikoislaseja, lämpimän ilman puhalluksella lasipintaa pitkin tai käyttämällä säteilylämmittimiä. Sähkölämmitteisissä ikkunoissa esimerkiksi 90 % lämpöenergiasta jää huonetilaan ja vain 10 % menee hukkalämpönä ulos. (RIL , 155.) Veden lämmitys Ilman lisäksi myös altaiden, suihkujen ja muiden vesikalusteiden vettä tarvitsee lämmittää. Uima-altaita pitää lämmittää jatkuvasti, jotta vältetään veden haihtumisesta johtuva kylmeneminen ja uima-altaan lämpötila pystytään pitämään sopivan lämpöisenä kylpijöille. Ui-
16 14 ma-altaiden vettä pitää myös koko ajan suodattaa ja käsitellä sekä uutta vettä tuoda poistetun veden tilalle, mikä myös lisää veden lämmittämiseen kuluvaa energiaa. (Carbon Trust guide CTG , 3.) Veden lämmittäminen tapahtuu yleensä lämmönsiirtimissä, jossa lämpö siirtyy primäärilämpöpiiristä allasveteen. Yleensä allasveden lämpötila on noin astetta ja ilman lämpötila sitä yhden asteen korkeampi. Altaan lämpötila kuitenkin riippuu myös altaan käyttötarkoituksesta ja esimerkiksi kunto- ja kilpauimareille tarkoitetun altaan sopiva lämpötila on 27 astetta. (Carbon Trust guide CTG , ) Ilmanvaihdon energian kulutuksen ja altaasta haihtuvan vesihöyryn välillä on suora yhteys. Haihtumisen kautta menetetty veden lämpöenergia riippuu uima-altaan yläpuolisen ilman olosuhteista. Tämä veden haihtumisen energia on suurin syy lämpöenergian siirtymiseen altaasta allashuoneen ilmaan. Haihtuminen lisääntyy myös, mikäli vettä suihkutetaan tai veden pintaa rikotaan esimerkiksi aaltokoneella, sillä veden haihtumispinta-ala kasvaa. (Carbon Trust guide CTG , 15.) 4.2 Jäähdytys Allashuoneet jäähdytetään ulkoilmalla tarvittaessa. Ulkoilma on käytännössä aina allashuoneen lämpötilaa viileämpää. Ulkoilman ja allashuoneen lämpötilaero ei kuitenkaan saa olla liian suuri, sillä se saattaa aiheuttaa kylpijöille vedon tunnetta. (Uimahallien ja kylpylöiden sisäilmastoa ja ilmanvaihtoa koskevat terveydelliset ohjeet 2008, 10.) Lisäksi kylpylään liittyvät tilat, kuten valvomo, tarvitsevat jäähdytystä kesäisin. Nämä tilat tarvitsevat siis omat ilmastointikoneensa, jotta tilojen lämpötilaa voidaan hallita erillisenä kokonaisuutena allastiloista. (RIL , 157.) 4.3 Ilmanvaihto Uimahallien ja kylpylöiden ilma on hyvin lämmintä ja kosteaa ja lisäksi ilmaan haihtuu allasvesistä paljon erilaisia terveydelle haitallisia aineita. Ilmaan haihtuvista aineista merkittävimmät terveydensuojelun näkökulmasta ovat kloorauksessa veteen muodostuvat klooriyhdisteet, mono-, di- ja trikloramiinit (NH 2 Cl, NHCl 2, NCl 3 ) ja trihalometaanit, joita
17 15 ovat kloroformi (CHCl 3 ), bromidi kloorimetaani (CHCl 2 Br), klooridibromimetaani (CHClBr 2 ) ja bromoformi (CHBr 3 ). (Uimahallien ja kylpylöiden sisäilmastoa ja ilmanvaihtoa koskevat terveydelliset ohjeet 2008, 6 7.) Kylpylän allashuoneiden ilmastoinnin tehtävä on tuottaa allashuoneessa oleskeleville ihmisille tarpeeksi raitista ilmaa ja poistaa epäpuhdasta ilmaa, jossa on altaasta haihtuvia ja ihmisperäisiä epäpuhtauksia. Ilmastoinnin tehtävä on myös osaltaan lämmittää allashuonetta ja sen rakenteita niin että niihin ei tiivisty kosteutta. Allashuoneen ilmaston tulee olla miellyttävät ja turvalliset sekä kylpijöille että henkilökunnalle. Suurimman osan aikaa allashuoneessa kylpijöiden iho ja uimapuku ovat kosteita, ja juuri iholta ja uimapuvusta tapahtuva veden haihtuminen ilmaan jäähdyttää ihoa. Kylpijät tarvitsevat näin ollen lämpimät ja kosteat olosuhteet allastiloihin. Toisaalta taas samoissa tiloissa työskentelevälle henkilökunnalla kylpijöiden vaatima lämpötila voi olla liian suuri. Tärkeää onkin suunnitella ja säätää allashuoneen olosuhteet sellaisiksi, että ne ovat kohtuulliset sekä kylpijöille että henkilökunnalle. Allashuoneiden ilmastointi pitää suunnitella ja mitoittaa niin, että allasvedestä haihtuvia epäpuhtauksia saadaan riittävästi poistettua. Altaista ilma kohoaa ylöspäin ja kerrostuu 2 3 metrin korkeuteen. (Uimahallien ja kylpylöiden sisäilmastoa ja ilmanvaihtoa koskevat terveydelliset ohjeet 2008, 6, 9.) Allashuoneen ilmankosteutta hallitaan myös ilmanvaihdon avulla. Ilmankosteuden on tärkeää olla niin suuri, ettei märältä iholta tapahtuva haihdunta aiheuta ihon jäähtymistä ja vilun tunnetta. Ilmankosteus ei kuitenkaan voi olla liian korkea, ettei rakenteisiin tiivisty kosteutta, joka vaurioittaisi rakenteita tai aiheuttaisi mikrobiongelmia. Allashuoneen tavoitekosteuden määrää aina tilan ilman ja rakenteiden lämpötilat. Ilmankosteutta voidaan poistaa tuomalla kuivaa ulkoilmaa tuloilmaan tai käyttämällä ilmakuivaimia. (Uimahallien ja kylpylöiden sisäilmastoa ja ilmanvaihtoa koskevat terveydelliset ohjeet 2008, 10.) Kylpylän ilmanvaihtokoneiden ja -laitteiden materiaalivalintoihin on kiinnitettävä huomiota allastilojen korkean suhteellisen kosteuden, pinnoille tiivistyvän kosteuden sekä ilmaan haihtuvien klooriyhdisteiden vuoksi. Erityisesti poistoilmakanavat ja -laitteet ovat korroosioalttiita ja tämän vuoksi niissä käytetäänkin epoksimaalattua anodisoitua alumiinia, austeniittistä ruostumatonta terästä, kuumasinkittyä terästä tai muovia. Myös ilmastointikoneet on pinnoitettava korroosion kestäväksi. (RIL , )
18 Sähkönkulutus Kylpylässä käytetyt pumput, puhaltimet ja moottorit vievät jopa 25 prosenttia uima-altaan energiakustannuksista. Pumppuja, puhaltimia ja moottoreita tarvitaan ilman ja veden siirtämiseen ilmanvaihdossa ja veden käsittelyssä, joten mitä suurempi ilmanvaihtotarve ja veden käsittelytarve kylpylällä on, sitä suuremmat ovat myös pumppujen ja puhaltimien toimintakustannukset. (Carbon Trust guide CTG , 21.) Valaistus puolestaan vie noin 16 prosenttia sisätiloissa olevan uima-altaan energiakustannuksista. Suuressa osassa uimahalleja ja kylpylöitä käytetään kuitenkin hyödyksi auringon valoa, joten osa valaistuksesta voidaan kytkeä pois päiväsaikaan. (Carbon Trust guide CTG , 20.) Myös muut sähkölaitteet kuluttavat sähköenergiaa. Tällaisia sähkölaitteita ovat muun muassa kylmälaitteet, pesukoneet, kuivauslaitteet, televisiot ja tietokoneet lisälaitteineen sekä hissit ja autonlämmitys. Myös ruoanvalmistuksessa käytetään energialähteenä pääosin sähköä, joten liedet, uunit, mikroaaltouunit ja kahvin- ja vedenkeittimet vievät myös sähköenergiaa. (Tilastokeskus 2012.) 4.5 Vedenkulutus Kylpylöissä veden laatua pidetään yllä vaihtamalla ja puhdistamalla vettä. Uimaveden täytyy täyttää korkeat laatutavoitteet niin mikrobiologisesti, fysikaalis-kemiallisesti kuin esteettisestikin. (Aaltonen 2012, ) Puhdistusprosessi alkaa tavallisesti suodattimista, joissa vedestä poistetaan roskia ja kiintoainetta. Suodattimiin on yleensä liitetty myös saostus, mikä tehostaa suodatusta. Sosiaalija terveysministeriön määräysten mukaan uima-altaan vedessä pitää olla mukana desinfioivaa kemikaalia, joka tavallisesti on kloori. Suodatuksen jälkeen veteen lisätään klooria, jonka tarvittavaa määrää on jatkuvasti seurattava. Klooria tarvitaan esimerkiksi tartuntatautien ehkäisemiseen, sillä saostus ja suodatus eivät yksin riitä pitämään veden laatua tarpeeksi korkeana. Uimaveden ph pyritään pitämään lähellä neutraalia (ph 7), jolloin myös kloorin desinfiointiteho on vielä hyvä. Vedenkäsittelyprosessiin täytyy tuoda myös täyden-
19 17 nysvettä, joka otetaan tavallisesti vesijohtoverkosta. Vettä poistuu kierrosta suodattimien puhdistuksen yhteydessä sekä veden haihtumisen seurauksena. (Aaltonen 2012, , 112.) Vettä kuluu myös kylpylähotellin suihkutilojen ja hotellihuoneiden sekä ravintola- ja siivoustilojen vesikalusteissa. 5 KYLPYLÄN ENERGIANTUOTANTO Kappaleen 4 taulukon 2 keskiarvoisen lämmönkulutuksen perusteella voidaan arvioida Punkaharjulle suunnitellun kylpylän lämmönkulutuksen olevan noin 2300 MWh vuodessa ja sähkönkulutuksen olevan noin 1800 MWh vuodessa. Tämä energiankulutus pitää siis kattaa joko ostetulla tai omalla energiantuotannolla. Alueella ei ole mahdollisuutta kaukolämpöön. 5.1 Lämpölaitos Lämpökeskus tuottaa lämpöenergiaa paikallisesti lämpöyrittäjän toimesta. Lämpökeskuksissa polttoaineena käytetään yleensä haketta tai pellettiä tai näiden seosta. Pääpolttoaineena lämpökeskuksissa toimii usein lähiseudulta hankittu puu. (Motiva 2009.) Pelletin kosteuspitoisuus on pieni ja sitä on helppo käsitellä. Pelletin hinta on kuitenkin noussut viimeaikoina voimakkaasti. Hakkeelta vaaditaan taas tasalaatuisuutta, joka korostuu erityisesti pienemmissä lämpölaitoskattiloissa. Lämpölaitoksen kuljetus- ja syöttöjärjestelmät eivät pysty käsittelemään ylisuuria puupaloja ja -säleitä. Sekoittamalla haketta ja pellettejä voidaan parantaa huonompilaatuisen hakkeen poltto-ominaisuuksia ja tehostaa esimerkiksi lämmöntuotantoa lämpökeskuksen huippukuormituksen aikana talvella. (Motiva 2012a.) Biopolttoainekattilat, jotka on tarkoitettu yksittäisen suuren rakennuksen tai pienen alueverkon rakennusten lämmönlähteeksi, ovat kokoluokaltaan noin 100 kw 1 MW. Lämpökeskuksen tärkeimmät osat ovat polttoainevarasto, polttoaineen siirtojärjestelmä, kattila ja sen polttoaineen syöttöjärjestelmä, ohjaus- ja valvontainstrumentointi sekä liityntä lämpöverkkoon. (Motiva 2012a.)
20 18 Lämpölaitoksen kohdalla on syytä tarkastella erilaisia toimitus- ja käyttäjävaihtoehtoja, joita Punkaharju Resotilla on. Punkaharju Resortin tapauksessa eri toimitus- ja käyttäjävaihtoehdot olisivat a) Punkaharju Resort hankkii itse lämpölaitoksen ja myös käyttää laitosta itse. b) Punkaharju Resort hankkii laitoksen itse, mutta hankkii laitokselle lämpöyrittäjän. c) Yksi tai useampi yrittäjä sekä hankkii lämpölaitoksen että vastaa sen käytöstä. Lämpölaitoksen toimituskustannukset koostuvat lämpölaitoksen ja sen laitteiden investointikustannuksista, vesi-, viemäri- ja sähköliittymistä sekä kaukolämpöverkon kustannuksista. Lämpölaitokselle on myös mahdollista saada työ- ja elinkeinoministeriön energiatukea, jota myönnetään muun muassa lämpölaitoksille, jotka käyttävät polttoaineena uusiutuvaa energiaa. Ohjeellinen tukiprosentti esimerkiksi lämpölaitosinvestoinnille vuonna 2013 on %. (Työ- ja elinkeinoministeriö 2013.) Lämpöyrittäjän toimiessa sekä toimittajana että käyttäjänä, lämpöyrittäjälle maksettava korvaus perustuu lämpökeskuksessa tuotettuun lämpömäärään, lämmitysinvestoinnin toteutukseen sekä polttoaineen hintaan (Kokkonen & Lappalainen (toim.) 2005, 10). Esimerkiksi Itä-Savon Lähienergia Oy:n laskelmissa lämmitysenergianhinta kylpylälle, jonka lämmönkulutus on noin 2300 MWh vuodessa, olisi noin 80,00 /MWh (alv 0 %) ja 100,00 /MWh (alv 24 %). Hinnat eivät sisällä siirtoa eli kaukolämpöverkon kustannuksia. (Hämäläinen 2013.) 5.2 Pien-CHP Pien-CHP eli pienen kokoluokan sähkön- ja lämmöntuotannon etu on korkea kokonaishyötysuhde. Tällä hetkellä toimivin bioenergiaan perustava energiantuotanto pien-chp - ratkaisulla on biokaasun polttaminen kaasuturbiinissa tai polttomoottorissa. (Motiva 2013a.) Kylpylälle, jonka lämmönkulutus on noin 2300 MWh vuodessa ja sähkönkulutus noin 1800 MWh vuodessa, olisi Benet Oy:n mukaan kannattavaa rakentaa pien-chp -laitos. Pelkästään lämmitystä varten olisi kattilateho luokkaa kw, riippuen voidaanko osa huipputehontarpeesta hoitaa varaajalla. Sähkönkulutus on kylpylän tapauksessa suurta,
21 19 joten myös sähköä tuottava laitos on mahdollinen. CHP-laitoken mitoituksessa pitäisi huomioida kulutuskäyrät siten, että sähkölaitos kävisi täydellä teholla suuren osan vuodesta, jolloin teho olisi hiukan alle aukioloaikojen keskitehon eli kw:n luokkaa. Kaasutusperiaatteella toimivassa pienvoimalassa sähkön ja lämmön suhde on noin 1:3 eli, jos kokonaisuus optimoidaan lämmön suhteen, niin laitoksella tuotettu sähkö ei riitä kattamaan kylpylän koko sähköntarvetta. Taloudelliselta kannalta sähköntuotannon on parempi jäädä hieman vajaaksi kuin tuottaa sähköä yli oman tarpeen. (Ojaniemi 2013.) 5.3 Aurinkoenergia Aurinkoenergiaa voi olla tehokasta hyödyntää allas- ja suihkuvesien lämmityksessä. Lasittamattomat aurinkokeräimet toimivat hyvin kesäisin ja ne on suhteellisen helppo asentaa ja liittää olemassa olevaan lämmitysjärjestelmään. Lasitetut aurinkokeräimet tuottavat enemmän energiaa keväisin ja syksyisin ja voivat näin tarjota veden lämmityspotentiaalin koko vuodeksi. (Carbon Trust guide CTG , 17.) Suomessa Porin uimahalli on suurin yksittäinen rakennus, jossa hyötykäytetään aurinkoenergiaa. Uimahalli valmistui vuoden 2011 syyskuussa. Uimahallin katolla on 360 neliömetriä aurinkopaneeleita, joiden arvioitu vuosituotto on kwh. Arvioitu vuosituotto vastaa kolmea prosenttia uimahallin vuotuisesta sähkönkäytöstä. Uimahallissa on lisäksi aurinkokeräimiä, jotka on sijoitettu osaksi julkisivua ja kattoa. Aurinkokeräinten arvioitu vuosituotto on noin kwh eli noin viisi prosenttia uimahallin vuotuisesta lämmöntarpeesta. Porin uimahalli on yksi Motivan aurinkosähköjärjestelmien seurantakohteista. (Motiva 2013b.) Kuvassa 3 on esitettynä Motivan aurinkosähköjärjestelmän seurannan tulokset Porin uimahallissa vuonna 2012.
22 20 Kuva 3. Kuukausittainen aurinkopaneelien sähköntuotanto kilowattitunteina (kwh) vuonna 2012 (Motiva 2013b). 5.4 Maalämpöpumput Maalämpöpumpuilla on mahdollista siirtää lämpöenergiaa, joka on varastoinut maahan, kallioon tai veteen, rakennuksen ja käyttöveden lämmitykseen. Maalämpöpumppu on käyttökustannuksiltaan edullinen, mutta sen investointikustannukset ovat suuret. (Motiva 2011a.) Maalämpöpumppujen siirtoputkistot voidaan asettaa maaperään porattuihin porakaivoihin. Porakaivojen tekeminen kuitenkin edellyttää maaperän koeporausta sekä tutkimusta maa-alan soveltuvuudesta maalämpökäyttöön. Esimerkiksi pohjavesialueelle ei todennäköisesti saa rakentaa porakaivoa. Maalämpöpumpun lämmönkeruuputkisto voidaan asentaa myös vaakaputkistoihin yhden metrin syvyyteen. Tämän ratkaisun soveltuvuuskriteerinä on se, että maa-aines ei saa olla kuivaa kuten soraista harjuainesta. (Nystedt et al. 2012, 27, 33.) Koska suunniteltu kylpylähotelli aiotaan rakentaa Saimaan rannan läheisyyteen, yksi vaihtoehto olisikin maalämpöpumppu, jonka lämmönlähteenä on Saimaa-järvi. Vesistölämmön hyödyntämiskriteerinä on se, että vesistö on vähintään kaksi metriä syvä jo rannan läheisyydessä. Vesistöön asennettavalla putkistolla voidaan vuodessa saada lämpötehoa noin kwh/metri. (Motiva 2010.) Putkiston asentaminen vesistöön ei vaikuta vesistön käyttöön muuten kuin siten, että venettä ei voi ankkuroida putkistoalueelle, sillä ankkuri saattaa vahingoittaa putkistoa. (Senera Oy.)
23 21 Lämpöpumppuja ei kannata mitoittaa kattamaan koko huippukuorman aikaista lämmöntarvetta, sillä silloin maalämpöpumppujärjestelmän investointikustannukset ovat liian suuret. Lämpöpumput mitoitetaan sen sijaan kattamaan keskimääräinen lämmöntarve ja huippukulutuksen aikainen lämmöntarve tuotetaan esimerkiksi sähkövastuksilla. (Nystedt et al. 2012, 27.) 6 VERTAILUKYLPYLÄT Punkaharjulle rakennetavan kylpylän energiatehokkuustarkastelua lähestyttiin edellisissä kappaleissa kylpylän energiankulutuksen ja energiantuotannon näkökulmasta. Tässä kappaleessa keskitytään, siihen, miten energiankäyttöä on tehostettu muissa kylpylöissä sekä Suomessa että maailmalla. Vertailukohteiksi valittiin Rauhan kylpylä Lappeenrannassa sekä Imatran kylpylä, sillä molemmat kylpylät vastaavat kokoluokaltaan Punkaharjulle rakenteilla olevaa kylpylää. Lisäksi Rauhan kylpylä on vasta rakennettu ja Imatran kylpylälle on rakennettu uudempi puoli. Imatran kylpylässä on myös tehty saneeraus vuonna Kolmas vertailtava kylpylän on AguaLaatziumin vapaa-aikakeskus Pohjois- Saksassa. 6.1 Rauhan kylpylä Kävimme työn ohjaajan kanssa vierailulla Holiday clubin Lappeenrannan Rauhan kylpylähotellissa. Kylpylästä saadut tiedot kertoi Rauhan kylpylän huoltopäällikkö. Kylpylähotelli valmistui vuonna 2011 ja kävijämäärä vuodessa on noin kävijää. Koko kylpylähotellin pinta-ala on 3,6 hehtaaria ja kylpylän osuus tästä on noin 1000 m 2. Allasosaston pinta-ala on puolestaan 585 m 2. Kylpylän investointikustannus oli noin 125 miljoonaa euroa. Lämmönlähteenä Rauhassa toimii Lappeenrannan Energian rakentama lämpölaitos, jonka polttoaineena käytetään maakaasua. Kylpylän lämmitysjärjestelmänä käytetään ilmalämmitystä. Allastilan ilman on oltava kaiken kaikkiaan yhden asteen lämpimämpää verrattuna altaan veden lämpötilaan. Allasvesi kylpylässä on 32 asteista. Ilma tuodaan allastilaan katonrajasta ja poistetaan lattianrajasta. Kylpylän allasosastoilla ei ole lainkaan ikkunapintaa, vaan koko allastila on hämärä. Aluksi kylpylässä oli ongelmia tuloilman kanssa, sillä
24 22 lämmin tuloilma ei aluksi siirtynyt lattiaan asti, vaan poistui liian ylhäältä, jolloin kylpijöiden kannalta juuri oleellinen oleskelualue jäi liian kylmäksi. Kylpylän saunaosastoilla lämmittäminen on hoidettu puolestaan lattialämmityksellä. Allastiloista haituvien klooriyhdisteiden vuoksi allastiloissa on erilliset ilmanvaihtokoneet, jotka on tehty materiaalista, joka kestää klooriyhdisteiden syövyttävän vaikutuksen. Ilmastoinnin ohjaus on kylpylässä toteutettu hiilidioksidiperusteisesti, joten osa kylpylän ilmasta voidaan kierrättää, mikäli allastiloissa on vain vähän ihmisiä. Näin pystytään säästämään ilmanlämmityskuluissa. Kylpylässä on myös käytössä lämmöntalteenotto poistoilmasta tuloilmaan. Lisäksi ilmastoinnin ja ilmalämmityksen energiatehokkuutta on parannettu eristämällä ilmanvaihtohuoneen putkistot. Vedenpudistus kylpylässä tapahtuu kloorauksen lisäksi ultraviolettivalolla sekä käänteisosmoosiin perustuvalla membraanisuodatuksella. Lisävettä kylpylälle saadaan kaupungin vesijohtoverkosta ja sitä tuodaan 30 litraa/päivä/kävijä. Uima-altaat on pinnoitettu ruostumattomalla teräksellä. Kylpylän vesien osalta on panostettu paljon lämmöntalteenottoon sekä vesien kierrätykseen. Kylpylän suihkuvedet puhdistetaan saippuasta ja lämpö otetaan talteen Thermix harmaavesien talteenotto järjestelmällä. Lisäksi vettä kierrätetään hotellin WC-istuinten huuhteluvedeksi. Kylpylä on kilpailuttanut sähkösopimuksensa ja on saanut näin toimimalla säästettyä sähkökustannuksissa. Kylpylän pumppuja ja puhaltimia ohjataan taajuusmuuntajilla. Valaistuksen sähkönkulutusta on puolestaan pyritty pienentämään liiketunnistimilla sekä käyttämällä energiansäästölamppuja ja LED-lamppuja. Kylpylällä on kuitenkin ollut suuria ongelmia energiansäästölampuista tulevan loistehon kanssa. Kuvassa 4 on esitettynä kylpylän energiakustannusten jakautuminen sähkön-, lämmön- ja vedenkulutuksen osalta. Sähkönkulutuskustannuksiin on sisällytetty kylpyläntoiminnan ohella myös muuta toimintaa.
25 23 Kuva 4. Rauhan kylpylän energiankustannusten jakautuminen. 6.2 Imatran kylpylä Kävimme työn ohjaajan kanssa vierailulla Imatran kylpylässä Kylpylästä saadut tiedot kertoi Imatran kylpylän huoltomestari. Kylpylän alkuperäinen osa on valmistunut vuonna 1985 ja uusi osa vuonna Lisäksi kylpylään on vuonna 2008 tehty saneeraus, jossa uusittiin muun muassa sähkötekniikkaa. Vuosittainen kävijämäärä kylpylässä on noin henkilöä. Pinta-alaltaan kylpylähotelli on noin m 2 ja tilavuudeltaan m 3. Vesipinta-alan osuus on noin 800 m 2. Kylpyläosastoon kuuluu lisäksi yhdeksän saunaa, kahdeksan pesuhuonetta sekä kuusi pukuhuonetta. Hotellihuoneita rakennuksessa on 174 ja ravintolassa on anniskelupaikkaa. Imatran kylpylällä on lämmönlähteenä oma lämpökeskus (2 x 2 MW). Lämpökeskuksen polttoaineena toimii maakaasu. Kylpylässä käytetään ilmalämmityksen lisäksi lattialämmitystä, jonka pääasiallinen tarkoitus on lattiapintojen kuivaus. Ilma pyritään tuomaan allastilaan 1 2 astetta lämpimämpänä kuin altaan vesi. Ilmastointilaitteessa on lisäksi lämmöntalteenotto. Kylpylän ilmastointilaitteet ovat kemikaalien kestäviä. Uutta ilmaa allastiloihin tuodaan ilmankosteusprosentin säätämänä. Ohjausarvona pidetään 50 prosentin kosteusprosenttia. Kesäisin ulkoilmaa joudutaan tosin kuivamaan ennen sen tuontia allastiloihin. Allasvesien lämpötila vaihtelee + 30 asteesta + 38 asteeseen riippuen altaan käyttötarkoituksesta.
26 24 Vettä tuodaan kylpylään noin litraa henkilöä kohti vuorokaudessa. Vedenpuhdistustekniikkana käytetään painehiekkasuodatusta ja vesianalyysit tehdään itse huoltohenkilökunnan toimesta. Kylpylälle tuleva vesi jaetaan allasveteen ja käyttöveteen. Sekä suihkuvedestä että huuhteluvedestä, jota syntyy allasveden puhdistuksesta, otetaan lämpöä talteen. Uima-altaat koostuvat normaalista valurungosta, vesieristyksestä sekä laatoituksesta. Vesikustannukset kylpylässä ovat noin 3,5 /m 3 ilman kemikaaleja ja noin 7 /m 3 kemikaalien kanssa. Pumput ja puhaltimet ovat merkittävä sähkönkuluttaja kylpylässä. Tämän vuoksi kylpylä pyrkii vaihtamaan viimeisetkin kuristussäädöillä toimivat pumput pyörimisnopeussäädöllä toimiviksi. Valaistus on myös merkittävä sähkönkuluttaja ja se vie jopa useita tuhansia watteja tunnissa. Kylpylähotellissa käytetään LED-lamppuja energiansäästösyistä ja myös siksi, että hotellihuoneiden lamppuja ei tarvitsisi vaihtaa kesken asiakkaiden vierailun. Kuvassa 5 on esitettynä Imatran kylpylän energiakustannusten jakautuminen sähkön-, lämmön- ja vedenkulutuksen osalta. Kuva 5. Imatran kylpylän energiakustannusten jakautuminen. 6.3 AquaLaatzium vapaa-aikakeskus Saksassa AguaLaatzium vapaa-aikakeskus on vuonna 2001 valmistunut viihdekeskus, joka on suunniteltu kuluttamaan mahdollisimman vähän energiaa. Kylpylä, jossa on myös kuntosalipal-
27 25 veluita sekä laaja saunamaailma, sijaitsee Pohjois-Saksassa Laatzenin kaupungissa. Kylpylän investointikustannukset olivat noin 17 miljoonaa euroa. Energiankulutuksen osalta merkittäviä säästöjä on saatu käyttämällä erityisrakenteita, aurinkokeräimiä, lämmöntalteenottojärjestelmiä ja sähköä säästäviä valaisinratkaisuja. Näillä toimenpiteillä on arvioitu saavutettavan noin euron säästö vuodessa. Arvioitu säästö sähkön osalta on kwh ja lämmön osalta kwh. (Esimerkkejä hyvistä energiaa ja ympäristöä säästävistä ratkaisuista Keskipohjolan ja Euroopan uimahalleissa ja kylpylöissä 2007, 12.) AguaLaatziumin kylpylä-projektin tarkoitus oli säästää energiakustannuksissa 40 prosenttia verrattuna normaaleihin kylpylöihin sekä käyttää innovatiivisia vedensäästötapoja. Rakennuksen johtumislämpöä saatiin pienennettyä 60 prosenttia verrattuna sallittuihin rajoihin, käyttämällä erityisiä eristysmateriaaleja ja ikkunalaseja. Hyvä hyötysuhteisilla lämmönsiirtimillä saatiin taas vähennettyä ilmanvaihto- ja vesikiertopiirien lämpöhukkaa. Esimerkiksi ilmanvaihdon hukkalämmöstä jopa 80 prosenttia voidaan palauttaa takaisin järjestelmään. Säätämällä puhaltimia ja älykkäitä pumppuja taajuusmuuntajilla yhdessä hyvin suunnitellun lämmönjohtumisjärjestelmän kanssa, saadaan sähköä säästettyä 25 prosenttia. (Achtermann 2002.) AquaLaatziumissa käytetään aurinkoenergiaa hyödyksi neljällä eri tavalla. Vuosittain 220 MWh aurinkoenergiaa tuotetaan 350 neliön ilmakeräimellä. Sauna-alueen kattotiilet on puolestaan korvattu aurinkopaneeleilla. 480 neliömetriä aurinkopaneeleita lämmittää suihkuveden ja tuottaa noin 310 kwh sähköä neliömetriä kohti vuosittain. Aurinkoenergiaa hyödynnetään myös lasittamattomissa aurinkokeräimissä. Tämä alaltaan 600 neliömetrin aurinkokeräin absorboi auringon energiaa, joka puolestaan lämmittää veden sekä ulko- että sisäaltaissa. Neljäs aurinkoenergian hyödyntämistapa on niin sanottu läpinäkyvä lämpöeristysjärjestelmä, mikä kerää auringon lämpöä lasikapillaareihin erityisesti talvi kuukausina. Järjestelmä sijaitsee kylpylässä lasten alueella. Lämpö siirtyy suoraan rakennuksen seinien läpi sisätiloihin, ja lämmittää lasten aluetta. Energiaa säästävät lamput ja paikan päällä oleva CHP-voimalaitos tuovat vielä oman lisänsä energiatehokkuuskonseptiin. (Achtermann 2002.)
28 26 7 CASE: PUNKAHARJUN KYLPYLÄN ENERGIATEHOKKUUS Kylpylähotellin, kuten muidenkin uusien rakennusten rakentamisessa, tulee ottaa huomioon uudet rakentamismääräykset ja erityisesti E-luvun laskenta. Kylpylällä on lisäksi paljon erilaisia turvallisuus- ja terveysmääräyksiä, jotka pitää ottaa huomioon kylpylän rakenteissa ja ratkaisuissa. Rakennuksen energiatehokkuusnäkökulmasta taas pitää ottaa huomioon rakennuksen investointi- ja käyttökustannukset. Rakennusten hyvä energiatehokkuus vaatii kokonaisuuden hallintaa jo suunnitteluvaiheessa. Suunnittelussa ja rakentamisessa on kiinnitettävä huomiota rakenteiden ja järjestelmien lämmöneristykseen, rakennuksen vaipan ilmavuotoihin, lämmitys- ja ilmanvaihtojärjestelmien tehokkuuteen, ilmanvaihdon lämmöntalteenoton suorituskykyyn ja mitoitukseen sekä lämmitysmuodon valintaan. (Valtion ympäristöhallinnon verkkopalvelu 2012.) Kylpylän vuotuiset energiakustannukset voidaan määrittää, kun tiedetään, paljonko energiaa kuluu ja mikä on kulutetun energian kustannus. Mikäli kylpylän lämmönkulutus on noin MWh vuodessa ja lämmönhinta noin 100 /MWh tuotettuna lämpölaitoksella, olisivat kylpylän lämmityskustannukset vuodessa noin Mikäli sähköenergian hinta olisi 4,99 snt/kwh eli 49,9 /MWh (Porin Energia Oy 2013), sähkön siirtohinta sekä sähkövero noin 30 /MWh (Suur-Savon Sähkö 2012) ja kylpylän sähkönkulutus noin MWh vuodessa, olisivat sähköenergian kustannukset noin vuodessa. Jos vesikustannuksien oletetaan olevan noin 3,5 /m 3 ilman kemikaaleja ja noin 7 /m 3 kemikaalien kanssa ja veden kulutuksen olevan noin m 3 vuodessa, saadaan vesikustannuksiksi ilman kemikaaleja ja kemikaalien kanssa. Tällöin energian kokonaiskustannukset olisivat noin vuodessa, kun vedessä on kemikaalit mukana. Kuvassa 6 on esitetty lämpö- ja sähköenergian sekä vesikustannusten jakautuminen vuositasolla.
29 27 Kuva 6. Lämmön- ja sähkönkulutuksenkustannukset sekä vesikustannukset ja niiden jakautuminen vuositasolla, kun lämmön hinnaksi on oletettu 100 /MWh, sähkön hinnaksi 79,9 /MWh ja vesikustannuksiksi 7 /m 3. Mikäli Punkaharjun kylpylän energiakustannukset jakautuvat ja ovat yllä olevan kuvan 6 mukaisia ja kylpylän kävijämäärä on kävijää vuodessa, ovat kylpylän energiakustannukset suhteutettuna kävijämäärään taulukon 6 mukaiset. Taulukko 4. Punkaharjun sekä kahden vertailukylpylän vuotuiset energiakustannukset suhteutettuna kävijämäärään. Punkaharju Kylpylä 1 Kylpylä 2 Yksikkö Sähkökustannukset 0,7 0,6 2,6 /kävijä Lämmityskustannukset 1,2 1,6 1,0 /kävijä Vesikustannukset 0,9 1,6 1,4 /kävijä Kustannukset yhteensä 2,7 3,8 5,0 /kävijä Mikäli Punkaharjun kylpylän kävijämäärä jäisikin esimerkiksi vain kävijään vuodessa, olisivat energiakustannukset tällöin 3,7 /kävijä. Mikäli kävijämäärä jäisikin kävijään vuodessa, olisi energiakustannus tällöin 5,5 /kävijä.
30 Oma uusiutuvan energian tuotanto Omalla uusiutuvan energian tuotannolla voidaan pienentää ostoenergian tarvetta, ja kuten kappaleessa 2.1 todetaan, rakennuksen E-lukua voidaan pienentää vähentämällä ostoenergian tarvetta ja valitsemalla matalakertoimista ostoenergiaa. Ostoenergiaa ovat esimerkiksi kaukolämpö ja sähkö. Omaa energiantuotantoa Punkaharjun kylpylän tapauksessa olisivat aurinkoenergia, lämpöpumput sekä mahdollisesti lämpölaitos tai pien-chp -laitos, mikäli Punkaharju Resort omistaa laitoksen. Kuvassa 7 on esitetty VTT:n laatima yhteenveto eri energiajärjestelmien ominaisuuksista. Kuva 7. Yhteenveto eri energiajärjestelmien ominaisuuksista. Tähtien lukumäärä indikoi merkitystä, **** = kallis / paljon päästöjä, * = halpa / vähän päästöjä. (Nystedt et al. 2012, 34.) Punkaharjun kylpylän tapauksessa ostoenergian tarvetta voisi vähentää käyttämällä hyväksi alueen uusiutuvan energian mahdollisuuksia. Aurinkoenergiaa voi hyödyntää joko aurinkopaneeleilla tai aurinkokeräimillä. Arviot esimerkiksi aurinkopaneeleilla tuotetun sähkön tuotantokustannuksista vaihtelevat /MWh välillä (Vakkilainen, Kivistö & Tarjanne 2012, 21). Mikäli kylpylän koko vuotuinen sähköntarve tuotettaisiin aurinko-
31 29 paneeleilla, olisivat sähkön tuotantokustannukset näin ollen Aurinkopaneeleilla tuotetun sähkönhinta olisi siis pienimmilläänkin korkeampi kuin sähkönosto energiayhtiöiltä. Aurinkoenergialaitteistojen hinnat ovat kuitenkin pienentyneet 80 prosenttia viimeisen kuuden vuoden aikana (Partanen 2013). Sähkön hinta on puolestaan viimeisten vuosien aikana kasvanut, kuten kuvasta 8 voidaan havaita. Kuva 8. Sähkön hinnan kehitys kuluttajatyypeittäin (Tilastokeskus 2013). Ostoenergian tarvetta voidaan myös vähentää käyttämällä kylpylän lämmöntuotannossa hyväksi lämpöpumppuja. Imatran kylpylän käyttöhenkilöstön mukaan maalämpöpumppu olisi nykypäivänä järkevin vaihtoehto kylpylän päälämmitysjärjestelmäksi. Punkaharju Resortin kannattaakin selvittää maalämpöpumpun käyttöä päälämmitysjärjestelmänä. Järven läheisyyden vuoksi Punkaharju Resortin kannattaa erityisesti tutkia maalämpöpumppuratkaisua, jonka lämmönlähteenä toimii vesi. Maalämpöpumpulla tuotetun energian kustannus vaihtelee /MWh välillä. (Vartiainen et al. 2002, 14). Mikäli kylpylän vuotuinen lämmitysenergiantarve on 2300 MWh, olisi maalämmöllä tuotetun energian vuosikustannus ja välillä. Mikäli Punkaharju Resort päättää ostaa kaikki tai osan energiantarpeestaan, on uusiutuvien energiamuotojen suosiminen myös tässä tapauksessa järkevää, sillä E-luku ottaa huomioon myös ostoenergian alkuperän. Sekä lämpölaitos että pien-chp voivat molemmat käyttää energianlähteenä uusiutuvaa energiaa kuten haketta. Lämpölaitoksen ja pien-chp - laitoksen tapauksessa tuotettu energia voi olla joko omaa tuotantoa tai ostoenergiaa
32 30 riippuen laitoksen omistussuhteista. Lämpölaitoksen tapauksessa kaikki kylpylän tarvitsema lämpöenergia olisi mahdollista tuottaa samassa laitoksessa, mutta sähköenergia pitäisi joko tuottaa itse tai ostaa energiayhtiöiltä. Pien-CHP -laitoksen tapauksessa myös koko lämmöntarve pystytään tuottamaan laitoksessa samoin kuin osa sähkön tarpeesta. Loppuosa sähköntarpeesta täytyy ostaa joko energiayhtiöitä tai tuottaa itse esimerkiksi aurinkopaaneeleilla. Mikäli sähkö päädytään ostamaan joko osittain tai kokonaan sähköyhtiöltä, niin sähkösopimus on syytä kilpailuttaa eri yhtiöiden kesken. Sähkökustannusten kannalta on myös tärkeää valita kohteeseen parhaiten soveltuvat tariffit sekä sähkön ostolle että siirrolle. Esimerkiksi paljon sähköä käyttävälle yritykselle tai yhteisölle soveltuu parhaiten tehotariffi, jossa maksut muodostuvat kiinteästä perusmaksusta (euro/kk), kulutusmaksuista (sentti/kwh) ja tehomaksuista (euro/kw, kk) (Energiamarkkinavirasto). 7.2 Lämmitysjärjestelmät Kylpylässä kuluu suuret määrät lämpöenergiaa sekä ilman että veden lämmitykseen, kuten kappaleesta 4 käy ilmi. Tämän vuoksi lämmöntalteenotto sekä poistoilmasta että vedestä on kannattavaa. Kuten Imatran ja Rauhan kylpylöiden esimerkit osoittavat, lämpöä otetaan talteen sekä ilmasta että suihku- ja puhdistusvesistä ja sitä käytetään tuloilman ja tuloveden lämmitykseen. Punkaharjun kylpylässä onkin syytä kiinnittää huomiota lämmöntalteenottoon ja saada siitä mahdollisimman tehokas sekä ilman että veden osalta. Hallitsemalla veden haihtumista ja samalla lämmön siirtymistä vedestä ilmaan, voidaan säästää energiaa. Veden haihtumista voidaan vähentää, vähentämällä veden suihkutusta sekä pinta-alan kasvua esimerkiksi välttämällä aaltokoneiden käyttöä. Vesisuihkuja voi esimerkiksi pitää käynnissä vain osan aikaa tai ne voivat olla kylpijän itse käynnistettävissä. Samalla pienennetään myös veden pumppaukseen tarvittavaa energiaa. Veden haihtumista voidaan estää myös peittämällä altaita, kun ne eivät ole käytössä ja säästää näin uima-altaiden energiakustannuksissa. (Carbon Trust guide CTG , )
33 Vesi- ja viemärijärjestelmät Vedenkulutus vie merkittävän osan kylpylän energiakustannuksista. Vesikustannuksia voidaan vähentää Rauhan kylpylän esimerkin mukaan kierrättämällä niin sanottuja harmaita vesiä esimerkiksi hotellin WC-istuinten huuhteluvetenä. Lisäksi uima-altaiden veden puhdistusta voidaan säätää kävijämäärän mukaan, koska pienemmällä kävijämäärällä allasvesien puhdistustarve on pienempi kuin suurella kävijämäärällä (Esimerkkejä hyvistä energiaa ja ympäristöä säästävistä ratkaisuista Keskipohjolan ja Euroopan uimahalleissa ja kylpylöissä 2007, 7). Näin voidaan säästää sekä vesi- että kemikaalikustannuksissa. Kylpylä voisi pienentää veden hankintakustannuksia tuottamalla itse vettä omalla vedenottamolla esimerkiksi pohjavedestä tai suodattamalla vettä Saimaasta. Suihkujen osalta vettä voidaan säästää käyttämällä automaattisuihkuja, jotka toimivat esimerkiksi ajastimilla. Lisäksi suihkujen virtausta voidaan muuttaa säätämällä mitoitusvirtaamaa esimerkiksi 12 litrasta sekunnissa 9 litraan sekunnissa. Vettä voidaan säästää myös hankkimalla kylpylään vähän vettä kuluttavia LVI-kalusteita. (Esimerkkejä hyvistä energiaa ja ympäristöä säästävistä ratkaisuista Keskipohjolan ja Euroopan uimahalleissa ja kylpylöissä 2007, 7, 15, 17.) 7.4 Ilmastointijärjestelmät Kylpylän suuresta ilmanvaihtotarpeesta johtuen, ilmastointijärjestelmässä on tärkeää olla lämmöntalteenotto. Lämmöntalteenottoprosessi voidaan toteuttaa eri tavoin. (RIL , 161.) Kylpylän energiankäytön tehostamisen kannalta on tärkeää suosia hyvähyötysuhteisia lämmönsiirtoprosesseja. Esimerkiksi regeneratiivisella lämmöntalteenotolla lämpötilahyötysuhde voi olla jopa 90 %. Tämän lämmönsiirtotavan ongelmana kuitenkin uimahalleissa on se, että se siirtää myös kosteutta poistoilmasta tuloilmaan, jolloin allastilan kuivaustarve lisääntyy. (RIL , 162.) Ilmastoinnin lämmitys- ja sähkökustannuksissa voidaan myös säästää tarpeenmukaisella ilmanvaihdolla. (Esimerkkejä hyvistä energiaa ja ympäristöä säästävistä ratkaisuista Keskipohjolan ja Euroopan uimahalleissa ja kylpylöissä 2007, 9.) Rauhan kylpylässä ilman-
34 32 vaihdon ohjaus tapahtuu CO2-perusteisesti, kun taas Imatran kylpylässä ohjausarvona toimii kosteusprosentti. Lämpimänä vuodenaikana, kun allashuoneessa ei ole ihmisiä, energiaa voidaan säästää antamalla kosteuden asetusarvon nousta lineaarisesti ulkoilman lämpötilasta riippuen. (Uimahallien ja kylpylöiden sisäilmastoa ja ilmanvaihtoa koskevat terveydelliset ohjeet 2008, 10.) 7.5 Sähkö- ja automaatiojärjestelmät Pumppujen ja puhaltimien energiatehokkuuden osalta on tärkeää mitoittaa kyseiset laitteet oikein ja välttää niiden yli- ja alimitoitusta. Oikeassa toimintapisteessä toimiva pumppu ja puhallin on hyötysuhteeltaan paras. Pumppujen ja puhaltimien energiatehokkain säätötapa on puolestaan sähkömoottoriin liitettävä taajuusmuuntaja. Lisäksi on tärkeää, että pumput ja puhaltimet on mahdollista kytkeä pois päältä, kun niitä ei tarvita. (Carbon Trust guide CTG , 21.) Energiatehokkuuden kannalta on myös tärkeää, että energian- ja vedenkulutustiedot ovat reaaliaikaisesti esillä ja niiden seurantajärjestelmät ovat yhtenäisiä. Eri kulutustiedot pitäisi myös pystyä erittelemään mahdollisimman hyvin esimerkiksi tilakohtaisesti. Nämä seikat vaativatkin hyvää mittaustekniikkaa ja henkilökuntaa, joka osaa käyttää ja lukea kyseisiä mittareita. (Esimerkkejä hyvistä energiaa ja ympäristöä säästävistä ratkaisuista Keskipohjolan ja Euroopan uimahalleissa ja kylpylöissä 2007, 17, 21.) Reaaliaikaisen mittauksen vuoksi muun muassa vikatilanteisiin on helppo puuttua nopeasti, koska saatavilla on reaaliaikaista, kohdennettua ja tarkkaa tietoa kulutuksista. Käytönaikaista energiankulutusta seuraamalla, on myös mahdollista tunnistaa ne kohteet ja prosessit, jotka vievät paljon energiaa, ja joiden energiansäästömahdollisuuksia olisi näin ollen syytä tutkia. 7.6 Valaistus Valaistus on yksi suurimmista kylpylän sähköenergian kuluttajista, kuten kappaleessa 4 olevasta kuvasta 2 voidaan havaita. Valaistuksen sähköenergiakustannuksissa voidaan säästää käyttämällä valaistuksessa energiansäästölamppuja ja LED-valaisimia, kuten esi-
35 33 merkki kylpylöissä on tehty. Sekä Rauhan että Imatran kylpylöissä on molemmissa ollut ongelmia energiasäästövalaisimien tuottaman loistehon kanssa, joten valaistuksen synnyttämä loisteho on otettava huomioon myös Punkaharjun kylpylässä. Kylpylähotellin valaistuksen sähkönkulutusta voidaan pienentää esimerkiksi sisävalaistuksen tarpeenmukaisella ohjauksella esimerkiksi käyttämällä ajastimia ja liiketunnistimia. Lisäksi sähkökustannuksia voidaan pienentää vähentämällä valotehoa. (Esimerkkejä hyvistä energiaa ja ympäristöä säästävistä ratkaisuista Keskipohjolan ja Euroopan uimahalleissa ja kylpylöissä 2007, 5, 15, 22) 8 JOHTOPÄÄTÖKSET Punkaharjulle suunnitellun kylpylän yksi perusideoista on energiatehokkuus, joka halutaan ottaa huomioon jo kylpylän suunnitteluvaiheessa. Kylpylän energiakustannukset muodostavatkin merkittävän osan kylpylän käytönaikaisista kustannuksista. Jotta käytönaikaiset kustannukset energiankulutuksen osalta saadaan minimoitua, on jo rakennuksen suunnitteluvaiheessa otettava huomioon energiatehokkuus ja valmistauduttava siihen, että energiatehokkaampien ratkaisujen investointikustannukset ovat yleensä suurempia kuin perusratkaisujen investointikustannukset. Kylpylän osalta suuremmat investointikustannukset kuitenkin todennäköisesti kannattavat, sillä kylpylän käyttöikä on pitkä, joten investointi ehtii maksaa itsensä takaisin alentuneina käyttökustannuksina. Kylpylän suuri energiantarve pitää kattaa jollakin energiantuotantomuodolla, joka kylpylän energiatehokkuustavoitteiden perusteella tulisi olla peräisin uusiutuvasta energianlähteestä mahdollisuuksien mukaan. Lämmitysenergiantarpeen voisi kattaa lämpölaitoksella, josta saatavan lämmönhinta olisi noin /MWh, tai lämpöpumpulla, jonka hintaluokka olisi puolestaan /MWh. Yksi vaihtoehto kylpylän energiatuotantoon olisi pien- CHP -laitos, joka tuottaisi sekä sähköä että lämpöä kylpylän energiatarpeeseen. Pien-CHP -laitoksen sähkö- ja lämpökustannuksia pitäisi kuitenkin selvittää tarkemmin ja laskea ovatko ne kilpailukykyisiä verrattuna esimerkiksi lämpölaitokseen ja sähkön ostoon energiayhtiöltä. Punkaharju Resortin kannattaa tutkia tarkasti myös aurinkoenergian hyödyntäminen sekä sähkön- että lämmöntuotantoon. Esimerkiksi aurinkopaneeleilla tuotetun sähkön tuotantokustannukset vaihtelevat tällä hetkellä /MWh välillä.
36 34 Kylpylän käytön aikana suurimmaksi energiakustannukseksi nousee lämmityskustannus, joka syntyy sekä ilman että veden lämmityksestä. Merkittäviä energiakustannuksia ovat myös veden käytöstä muodostuvat kustannukset, jotka syntyvät suurimmaksi osaksi kylpylän altaiden puhtaan veden tarpeesta sekä kemikaalikustannuksista. Kylpylä on myös merkittävä sähkönkuluttaja. Kylpylässä sähköä kuluu erityisesti valaistukseen sekä suurten ilma- ja vesimassojen liikuttamiseen pumpuilla ja puhaltimilla. Ilman ja veden lämmityskustannuksia voidaan vähentää ottamalla lämpöä talteen sekä poistoilmasta että -vedestä. Lisäksi on tärkeää, että ilmanvaihto- ja vedenpuhdistustarve ovat oikein mitoitettuja, ja että ne ovat säädettävissä kävijämäärän mukaan. Tällöin voidaan myös säästää vesikustannuksissa. Vesikustannuksissa voidaan säästää myös kierrättämällä niin sanottuja harmaita vesiä esimerkiksi hotellin WC-istuinten huuhteluvetenä. Punkaharjun kylpylän kannattaa myös harkita omaa vedenottamoa kylpylän veden lähteeksi kunnallisen vesijohtoveden sijaan. Sähkökustannuksia on mahdollista vähentää mitoittamalla pumput ja puhaltimet oikein sekä käyttämällä taajuusmuuntajia niiden säädössä. Valaistuksen osalta sähkönkultusta voidaan vähentää käyttämällä mahdollisimman paljon luonnonvaloa, energiansäästövalaisimia sekä ohjaamalla valaistusta tarpeen mukaisesti. Energiatehokkaan kylpylän suunnittelussa tuleekin siis huomioida sekä rakennusvaiheen että käytönaikainen energiatehokkuus. Kylpylähotellille voidaankin laatia lista huomioon otettavista seikoista, joita noudattamalla kylpylä voi seurata energiatehokkuustavoitteiden ottamista huomioon rakennuksen suunnittelussa. Huomioitavat asiat on jaettu suunnittelun toteutukseen, rakennuksen sijoittamiseen, rakenteisiin, lämmitykseen, sähkönkulutukseen, vedenkulutukseen ja ilmanvaihtoon. Suunnittelun toteutuksessa tulisi kiinnittää huomioita ensimmäiseksi suunnittelijakonsultin valintaan ja suunnitteluperiaatteisiin, tilojen mitoitukseen, uusiutuvan energian käytön huomioimiseen, ravintolasuunnitteluun sekä rakennusmateriaalien valintaan. Rakennuksen sijoittamisessa tulisi puolestaan huomioida mahdollisten uusiutuvien energiamuotojen käyttö rakennuksen läheisyydessä sekä muutostöiden tarve tontilla. Kylpylähotellin rakenteiden osalta tulisi ottaa huomioon rakenteiden lämmönläpäisy- ja energiataloudellisuusnäkökohdat, kosteustekninen hallinta sekä rakenteiden vaadittujen ominaisuuksien ja laadunvarmistustoimien dokumentointi. Kylpylähotellin lämmitysjärjestelmää suunniteltaessa pitäisi huomio kiinnittää lämmitysjärjestelmän ja energiamuodon optimointiin ja kokonais-
37 35 taloudellisuuteen, lämmityksen tarpeenmukaisuuteen ja lämmöntalteenottoon. Sähkönkulutuksen osalta taas huomioon pitäisi ottaa mahdollinen luonnonvalon käyttö, energiaa säätävien valaisimen käyttö, sähkön kulutusseurannan mahdollisuus, energiatehokasilmanvaihto ja veden pumppaus sekä sähköä säästävien laitteiden hankinta. Vedenkulutuksen osalta on tärkeää huomioida veden lämmitys sekä lämmöntalteenotto vedestä, vedenkulutuksen minimointi, veden puhdistus sekä mahdollinen kasteluveden käyttö. Energiatehokkaassa ilmanvaihdossa tulisi taas huomioida ilmanvaihdon oikea mitoitus, ilman lämmitys, ilmanvaihdon tarpeenmukaisuus sekä IV-laitteiden materiaalivalinnat. Sisäilman tulee kuitenkin olla joka hetki laadukasta ja vailla terveyshaittoja, ja tästä vaatimuksesta ei saa poiketa energiansäästön nimissä. Liitteessä IV on esitetty yksityiskohtaisemmin energiatehokkaan kylpylän suunnittelussa huomioitavia asioita. 9 YHTEENVETO Tämän kandidaatintyön tavoitteena oli laatia energiatehokkaan kylpylän vaatimukset. Työn tarkoituksena oli myös selvittää Punkaharjulle suunnitteilla olevan kylpylähotellin energiankulutusta ja tarvittavan energian tuotantomahdollisuuksia. Työn tavoitteena oli lisäksi tarkastella kylpylän energiakulutuksen eri osa-alueita ja miettiä eri osa-alueisiin sopivia energiansäästöratkaisuja sekä lopuksi antaa neuvoja energiatehokkaan kylpylän suunnittelu- ja rakentamisvaiheisiin. Kylpylän tarvitsema energia halutaan tuottaa uusiutuvaa lähienergiaa hyödyntäen. Tällöin eri energiatuotantovaihtoehdot ovat hakkeella toimiva lämpölaitos tai pien-chp -laitos, lämpöpumppu ja aurinkoenergian hyödyntäminen. Punkaharju Resortin kannattaa tutkia tarkemmin eri energiatuotantovaihtoehtojen tai niiden yhdistelmien kannattavuutta koko kylpylän toiminta-aikana. Uimahallit ja kylpylät kuluttavat enemmän energiaa pinta-alaansa nähden kuin suurin osa muista rakennuksista. Suurin osa kylpylän energiasta kuluu tilan ja veden lämmittämiseen. Loput energiasta kuluu puhaltimien ja pumppujen sähköntarpeeseen, valaistukseen sekä yleiseen tehontarpeeseen. Kylpylässä tarvitaan myös suuret määrät vettä, joka näkyy korkeina vesikustannuksina.
38 36 Mikäli kylpylästä halutaan energiatehokas, pitää jo suunnittelu vaiheessa ottaa huomioon rakennuksen investointi- ja rakennuksen käyttökustannukset. Ilman ja veden lämmityskustannuksia voidaan vähentää ottamalla lämpöä talteen sekä poistoilmasta että -vedestä. Lisäksi on tärkeää, että ilmanvaihto- ja vedenpuhdistustarve ovat oikein mitoitettuja ja että ne ovat säädettävissä kävijämäärän mukaan. Tällöin voidaan myös säästää vesikustannuksissa. Vesikustannuksissa voidaan säästää myös kierrättämällä niin sanottuja harmaita vesiä. Sähkökustannuksia on mahdollista vähentää kiinnittämällä huomiota pumppujen ja puhaltimien sekä valaistuksen energiatehokkuuteen.
39 37 LÄHTEET Aaltonen, Teija Pinnan alla. Tekniikan maailma, 22/2012. Behm, Pia Kehitysjohtaja, Punkaharjun Lomakeskus Finland EasyHoliday Oy. Punkaharju. Palaveri Esimerkkejä hyvistä energiaa ja ympäristöä säästävistä ratkaisuista Keskipohjolan ja Euroopan uimahalleissa ja kylpylöissä Etelä-Savon maakuntaliiton julkaisu 82:2007. Mikkeli: Savilahden Kirjapaino Ky. 23 s. ISBN Garbon trust guide CTG Swimming pool. A deeper look at energy efficiency. UK: Carbon Trust. 28 s. Kokkonen, Anssi & Lappalainen, Iiris (toim.) Hakelämmöstä yritystoimintaa. Kuopio: Offsetpaino L. Tuovinen. 83 s. ISBN Lappalainen, Markku Energia- ja ekologiakäsikirja. Suunnittelu ja rakentaminen. Helsinki: Rakennustieto Oy. 200 s. ISBN Nystedt, Åsa; Sepponen, Mari & Virtanen, Mikko Ekotaajaman suunnitteluperiaatteet. Espoo: VTT. 50 s. ISBN Puurtinen, Tanja DI-työ: Energiaratkaisujen vaikutukset kerrostalon asumiskustannuksiin. Lappeenranta: Lappeenrannan teknillinen yliopisto. 107 s. RIL Uimahallin rakenteiden suunnittelu ja kunnonhallinta. Helsinki: Suomen Rakennusinsinöörien Liitto RIL ry. 196 s. ISBN RT Uimahallit ja virkistysuimalat. Ohjetiedosto. Rakennustietosäätiö RTS. 36 s.
40 38 RT STM Suomen säädöskokoelma 315/2002. Sosiaali- ja terveysministeriön asetus uimahallien ja kylpylöiden allasvesien laatuvaatimuksista ja valvontatutkimuksista. Suomen rakentamismääräyskokoelma D Rakennusten energiatehokkuus, määräykset ja ohjeet. Suomen rakentamismääräyskokoelma D Rakennuksen energiankulutuksen ja lämmitystehontarpeen laskenta, ohjeet. Vakkilainen, Esa; Kivistö, Aija & Tarjanne, Risto Tutkimusraportti 27: Sähkön tuotantokustannusvertailu. Lappeenranta: Lappeenrannan teknillinen yliopisto. 23 s. ISBN Vartiainen, Eero; Luoma, Päivi; Hiltunen, Jari & Vanhanen, Juha Hajautettu energiantuotanto: teknologia, polttoaineet, markkinat ja CO 2 -päästöt. Helsinki: Oy Edita Ab. 90 s. ISBN Internet-lähteet: Achtermann, Sven Saving energy in a Fun place. [Verkkolehti] Science Magazine, January Saatavissa: articles/2002_01_04/nodoi Energiamarkkinavirasto. Sähkömarkkinat. [Energiamarkkinaviraston www-sivuilta]. [viitattu ]. Saatavissa: Hämäläinen, Laura Toimitusjohtaja, Itä-Savon Lähienergia Oy. [sähköpostiviesti]. Vastaanottaja: Pluuman, Karoliina. Lähetetty klo (GMT +0200). Kehityssuunnitelma. [Punkaharju resortin www-sivuilta]. Päivitetty [viitattu ]. Saatavissa:
41 39 Motiva, b. Ilmalämpö. [Motivan www-sivuilta]. Päivitetty [viitattu ]. Saatavissa: lampopumpputeknologiat/ilmalampo Motiva. Lämpö- ja voimalaitokset. [Motivan www-sivuilta]. Päivitetty [viitattu ]. Saatavissa: Motiva, a. Lämpöpumput. [Motivan www-sivuilta]. Päivitetty [viitattu ]. Saatavissa: Motiva, a. Pienet lämpökeskukset. [Motivan www-sivuilta]. Päivitetty [viitattu ]. Saatavissa: _ja_voimalaitokset/pienet_lampokeskukset Motiva, b. Porin uimahalli. [Motivan www-sivuilta]. Päivitetty [viitattu ]. Saatavissa: mien_seuranta/porin_uimahalli Motiva. Vesistölämpö. [Motivan www-sivuilta]. Päivitetty [viitattu ]. Saatavissa: at/vesistolampo Motiva. Yhdistetty sähkön- ja lämmöntuotanto. [Motivan www-sivuilta]. Päivitetty [viitattu ]. Saatavissa: _ja_voimalaitokset/yhdistetty_sahkon-_ja_lammontuotanto
42 40 Ojaniemi, Asko Toimtusjohtaja, Benet Oy. [sähköpostiviesti]. Vastaanottaja: Pluuman, Karoliina. Lähetetty klo 9.01 (GMT +0200). Partanen, Jarmo. Professori vaatii: power to the people. [verkkojulkaisu]. Lappeenrannan teknillinen yliopisto: Uutiset. Päivitetty [viitattu ]. Saatavissa: Porin Energia Oy. Myyntihinnat. [Porin Energia www-sivuilta]. Päivitetty [viitattu ]. Saatavissa: Senera Oy. Vesistölämpö. [Senera Oy:n www-sivuilta].[viitattu ]. Saatavissa: Suur-Savon Sähkö. Verkkopalvelutariffit ja palveluhinnasto. [Suur-Savon Sähkön wwwsivuilta]. Päivitetty 12/2012. [viitattu ]. Saatavissa: Tilastokeskus. Asumisen energiankulutus. [Tilastokeskuksen www-sivuilta]. Päivitetty [viitattu ]. Saatavissa: Tilastokeskus. Tilasto: Energian hinnat [verkkojulkaisu]. ISSN= vuosineljännes 2012, Liitekuvio 5. Sähkön hinta kuluttajatyypeittäin. Helsinki: Tilastokeskus. Päivitetty [viitattu: ]. Saatavissa: 20_kuv_005_ fi.html Työ- ja elinkeinoministeriö. Energiatehokkuus. [Työ- ja elinkeinoministeriön wwwsivuilta]. Päivitetty [viitattu ]. Saatavissa:
43 41 Työ- ja elinkeinoministeriö. Tuen määrä. [Työ- ja elinkeinoministeriön www-sivuilta]. Päivitetty [viitattu ]. Saatavissa: Uimahallien ja kylpylöiden sisäilmastoa ja ilmanvaihtoa koskevat terveydelliset ohjeet Sosiaali- ja terveydenhuollon tuotevalvontakeskus. Helsinki.[verkkodokumentti]. Saatavissa: ilmanvaihto_5.pdf Uimahalli- ja kylpylätekninen yhdistys ry. Suomen uimahallit ja kylpylät. [Uimahalli- ja kylpylätekninen yhdistys ry:n www-sivuilta]. [Viitattu ]. Saatavissa: kylpyl%c3%a4t/ Valtioneuvoston periaatepäätös energiatehokkuustoimenpiteistä [verkkodokumentti]. [viitattu ]. Saatavissa: https://www.tem.fi/files/26023/ett-periaatepaatos_-_ pdf Valtion ympäristöhallinnon verkkopalvelu, a. Energiatehokkuus. [Valtion ympäristöhallinnon www-sivuilta]. Päivitetty [Viitattu ]. Saatavissa: Valtion ympäristöhallinnon verkkopalvelu, b. Uudet rakentamisen energiamääräykset annettu. [Valtion ympäristöhallinnon www-sivuilta]. Päivitetty [Viitattu ]. Saatavissa: Valtion ympäristöhallinnon verkkopalvelu. Rakentamismääräyksillä energiatehokkuutta uudisrakentamiseen -esite. [Valtion ympäristöhallinnon www-sivuilta]. Päivitetty 3/2012. [Viitattu ]. Saatavissa:
44 Punkaharjun Tuunaansaaren maankäyttö- ja kehityssuunnitelma Liite I
45 Punkaharjun kylpylän arkkitehtikuvat Liite II